दोस्तों, ज़िंदगी हमें बहुत सिखाती है. कुछ चीज़ें अच्छी होती हैं और कुछ बुरी। हम अपनी ज़िंदगी में हज़ारों लोगों से मिलते है. उनमे से कुछ अपने होते और कुछ से हम मिलकर उनसे आगे बढ़ जाते हैं. ऐसे ही रिश्ते- नाते होते है. कुछ हमें जन्म के साथ ही मिल जाते है, जैसे की माता-पिता, भाई-बहन, चाचा-चाची इत्यादि और कुछ हम खुद बनाते हैं. जैसे की दोस्ती, पति-पत्नी आदि. हमें सभी रिस्तों को यहाँ निभाना पड़ता है. आज हम बात करेंगे दोस्ती के रिश्ते की। ये रिश्ता सब रिश्तों में खास है। दोस्ती ही ऐसा रिश्ता है जो हम जीवन में सबसे पहले खुद चुनते हैं। जो हमारे काम आता है, हमारी रेस्पेक्ट करता है और हमारे विचारों को सम्मान देता है, हम उसे अपना दोस्त बना लेते हैं। दोस्ती अच्छे लोगों से हो तो जीवन अच्छा रहता है और दोस्ती बुरे लोगों से हो तो अनेकों कठिनाइयों का सामना करना पड़ सकता है। किसी के लिए ये जानना अत्यंत आवश्यक है कि उसका दोस्त सच्चा है या नही।